Edmund Veličanstveni

Edmund I (staroengleski: Ēadmund; 921 – 26. maj 946), zvani Pravedni i Veličanstveni, bio je kralj engleske od 939. do svoje smrti 946. Bio je sin Edvarda Starijeg i polubrat Ethelstana. Kada je Ethelstan umro 939, naslijedio ga je Edmund I.

 Vojne prijetnje 
Edmund je došao na englesko prijestolje nakon smrti Ethelstana 939. Odmah nakon krunisanja, morao je da se suoči sa nekoliko vojnih prijetnji. Vikinški kralj Dablina Olaf Guthfrithsson je osvojio Kraljevinu Northumbriju i izvršio invaziju na Midlands; nakon smrti Olafa 942, Edmund je ponovo osvojio Midlands. Nakon toga Edmund je sklopio savez sa kraljem Yorka Olafom Cuaranom 943. Slijedeće godine su zajedničkim snagama zauzeli Kraljevinu Northumbiju, ali je kasnije njegov saveznik izgubio tron i vratio se u Dablin. Tu je postao kralj Dablina kao Amlaib Cuaran. Godine 945. Edmund zauzima Kraljevinu Strathclyde i ustupa je škotskom kralju Malkolmu I u zamjenu za sporazum o međusobnoj vojnoj podršci. Edmund je tako uspostavio politiku sigurnih granica i mirnih odnosa sa Škotskom. Tokom njegove vladavine započela je obnova samostana u Engleskoj.

 Vanjski linkovi 


Kategorija:Kraljevi Engleske
Kategorija:Rođeni 921.
Kategorija:Umrli 946.